בדרך לדל מאר
אֲנִי עוֹלֶה לָרַכֶּבֶת נוֹסֵעַ לְמַסְלוּל הַמְּרוֹצִים ; זֶה לְיַד דַאגוֹ ; וְזֶה נוֹתֵן לִי קְצָת מֶרְחָב וְגִלְגּוּל ; וְיֵשׁ לִי אֶת הַבַּקְבּוּק שֶׁלִּי ; וַאֲנִי הוֹלֵךְ לִקְרוֹן הַבָּר לְכַמָּה ; בִּירוֹת ; וַאֲנִי מִטַּלְטֵל מִצַּד לְצַד עַל הָרִצְפָּה – ; טַק טַק טַקָה טַק טַק ; טַקָה טַק – ; וּמַשֶּׁהוּ מִזֶּה חוֹזֵר ; קְצָת מִזֶּה חוֹזֵר חֲזָרָה ; כְּמוֹ קְצָת יָרֹק בֶּעָלֶה אַחֲרֵי יֹבֶשׁ ; אָרֹךְ ; וְהַשֶּׁמֶשׁ מִתְפָּרֶצֶת לְתוֹךְ קְרוֹן הַבָּר כְּמוֹ ; שׁוֹר וְהַמּוֹזֵג רוֹאֶה ; שֶׁאֲנִי מַרְגִּישׁ טוֹב ; הוּא מְחַיֵּךְ חִיּוּךְ אֲמִתִּי ; וְשׁוֹאֵל – ; "אֵיךְ הוֹלֵךְ?" ; אֵיךְ הוֹלֵךְ? הָעֲקֵבִים שֶׁלִּי מְשֻׁפְשָׁפִים ; הַנַּעֲלַיִם סְדוּקוֹת ; אֲנִי לוֹבֵשׁ אֶת הַמִּכְנָסַיִם שֶׁל אַבָּא שֶׁלִּי שֶׁמֵּת ; לִפְנֵי 10 שָׁנִים ; אֲנִי צָרִיךְ לְהוֹצִיא 8 שִׁנַּיִם ; הַמְּעִי שֶׁלִּי חָסוּם בְּאֹפֶן חֶלְקִי ; אֲנִי מְעַשֵּׁן סִיגָר זוֹל ; "נֶהְדָּר!" אֲנִי עוֹנָה לוֹ, ; "מָה אֶצְלְךְ?" ; הָרִיעוּ הָרִיעוּ הֵידָד הָרַכֶּבֶת מִתְגַּלְגֶּלֶת הָלְאָה ; חוֹלֶפֶת עַל פְּנֵי הַיָּם ; חוֹלֶפֶת עַל פְּנֵי הַחוֹל ; וְיוֹרֶדֶת בֵּין ; צוּקִים.; 